En middellstor, avlang, litt flat, brunspraglete soppsnutebille. Snuten er nokså lang, omtrent halve lengden av resten av kroppen, antennene sitter festet nær spissen og er lange og tynne, omtrent så lange som kroppen, de tre ytterste leddene er litt tykkere enn de øvrige og danner en avlang klubbe. Fasettøynene er rundet utstående. Pronotum er ovalt, dekkvingene avlange med litt rundede sider. Beina er forholdsvis lange og tynne.